มาตรการรัฐไม่ระคายผิวบาทแข็ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ศูนย์วิจัยเศรษฐกิจและธุรกิจ ธนาคารไทยพาณิชย์ ประเมินว่า มาตรการเพิ่มความยืดหยุ่นในการนำเงินออกนอกประเทศของรัฐบาลไม่น่าช่วยหยุดการแข็งค่าของเงินบาทได้มากนัก เพราะส่วนใหญ่ข้อจำกัดหรือวงเงินที่ถูกขยายก็ไม่น่าจะมีใครใช้จนเต็มวงเงินกันมากนัก ขณะที่การไหลของเงินไปลงทุนต่างประเทศก็มีขนาดเล็กมากเมื่อเทียบกับเงินไหลเข้า โดยในปี 2552 ปริมาณการไหลออกของเงินเพื่อไปลงทุนยังต่างประเทศ ขนาดราว 4,000 ล้านเหรียญสหรัฐ คิดเป็นเพียงไม่ถึง 1 ใน 3 ของการไหลเข้าของเงินลงทุนโดยตรงจากต่างประเทศ ซึ่งอยู่ที่ 1.34 หมื่นล้านเหรียญสหรัฐ
ดังนั้น เงินบาทยังคงมีแนวโน้มแข็งค่า ตามแนวโน้มการเกินดุลบัญชีเดินสะพัดและการไหลเข้าของเงินทุน จึงเชื่อว่าคณะกรรมการนโยบายการเงินไม่น่าจะขึ้นดอกเบี้ยนโยบายครบทุกครั้งของการประชุม ในวันที่ 20 ต.ค. และ 1 ธ.ค.นี้